Document ID: 32006D0797

32006D0797
L 324/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 ноември 2006 година
относно невключването на амониев сулфат, хексаконазол, натриев тетратиокарбонат и 8-хидроксиквинолин в приложение I към Директива 91/414/ЕИО на Съвета и оттеглянето на разрешителни за продукти за растителна защита, които съдържат тези активни вещества
(нотифицирано под номер C(2006) 5535)
(текст от значение за ЕИП)
(2006/797/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, четвърта алинея от нея,
като има предвид, че:
(1)
Член 8, параграф 2 от Директива 91/414/ЕИО предвижда че държава-членка може, в срок от 12 години след нотификацията на посочената директива, да разреши пускането на пазара на продукти за растителна защита със съдържание на активни вещества, които не са изброени в приложение I към упоменатата директива, които вече са на пазара две години след датата на нотификация, докато тези вещества постепенно са изследвани в рамките на работна програма.
(2)
Регламенти (EО) № 451/2000 (2) и (EО) № 1490/2002 (3) на Комисията определят подробните правила за изпълнението на втория и третия етап от работната програма съгласно член 8, параграф 2 от Директива 91/414/ЕИО. За активни вещества, за които заявителят не е изпълнил своите задължения съгласно тези регламенти, не се извършва цялостна проверка или оценка на досието. За амониев сулфат, хексаконазол, натриев тетратиокарбонат и 8-хидроксиквинолин в рамките на определеното време не е представено пълно досие. Следователно не е демонстрирано, че при предложените условия за употреба, продуктите за растителна защита, които съдържат тези активни вещества, като цяло удовлетворяват изискванията, определени в член 5, параграф 1, букви a) и б) от Директива 91/414/ЕИО. Като резултат тези активни вещества не се включват в приложение I към Директива 91/414/ЕИО и държавите-членки оттеглят всички разрешения за продукти за растителна защита, които съдържат тези вещества.
(3)
За активните вещества, за които има само кратък срок на предварително съобщение за оттеглянето на продукти за растителна защита, които съдържат такива вещества, е разумно да се предвиди гратисен срок за обезвреждане, съхранение, пускане на пазара и употребата на съществуващи запаси за срок не по-дълъг от 12 месеца, за да се позволи съществуващите запаси да се използват в не повече от едно допълнително отглеждане. В случаи, където е предвиден по-дълъг период на предварително съобщение, такъв период може да бъде съкратен, така че да изтече в края на сезона на растеж.
(4)
За натриев тетратиокарбонат и 8-хидроксиквинолин е представена информация, оценена от Комисията заедно с експерти от държави-членки, която е показала нужда за по-нататъшна употреба на засегнатите вещества. Следователно е оправдано при сегашните обстоятелства, при стриктни условия насочени към намаляване на риска, да се определи по-дълъг срок за оттеглянето на съществуващи разрешения за ограничените употреби, считани за съществени, за които изглежда понастоящем няма ефикасни алтернативи.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Амониев сулфат, хексаконазол, натриев тетратиокарбонат и 8-хидроксихинолин не се включват в приложение I към Директива 91/414/ЕИО.
Член 2
Държавите-членки гарантират, че:
a)
разрешителни за продукти за растителна защита, съдържащи амониев сулфат, хексаконазол, натриев тетратиокарбонат и 8-хидроксиквинолин, са оттеглени до 22 май 2007 г.;
б)
от 23 ноември 2006 г. не са дадени или подновени разрешителни за продукти за растителна защита, съдържащи амониев сулфат, хексаконазол, натриев тетратиокарбонат и 8-хидроксиквинолин, съгласно дерогацията, предвидена в член 8, параграф 2 от Директива 91/414/ЕИО.
Член 3
1. Чрез дерогация от член 2 държавата-членка, която е посочена в колона Б на приложението, може да поддържа разрешителни за продукти за растителна защита, които съдържат вещества, изброени в колона A, за употреби, изброени в колона В на това приложение до 31 май 2010 г. Държава-членка, която се възползва от дерогацията, предвидена в първата алинея, гарантира спазването на следните условия:
a)
продължителната употреба е приемлива само доколкото няма вредни въздействия върху здравето на хората и животните и няма нежелано влияние върху околната среда;
б)
продуктите за растителна защита, които остават на пазара след 22 май 2007 г., се етикетират повторно, с цел да отговарят на условията за ограничена употреба;
в)
всички целесъобразни мерки за смекчаване на риска са наложени, за да намалят всички възможни рискове;
г)
сериозно са били търсени алтернативи за тези употреби.
2. Заинтересованите държави-членки информират Комисията до 31 декември всяка година за мерките, взети при прилагането на параграф 1, и по-специално за предприетите действия съгласно букви а)-г).
Член 4
Всеки преходен период, даден от държави-членки в съответствие с член 4, параграф 6 от Директива 91/414/ЕИО, е възможно най-кратък.
Когато разрешенията се оттеглят в съответствие с член 2 най-късно до 22 май 2007 г., периодът изтича най-късно на 22 май 2008 г.
Когато разрешенията се оттеглят в съответствие с член 3, параграф 1 най-късно до 31 май 2010 г., периодът изтича най-късно на 30 ноември 2010 г.
Член 5
Адресати на настоящото решение са държавите-членки.
Съставено в Брюксел на 22 ноември 2006 година.

Labels: 3
6